Ehdotus NEUVOSTON ASETUS Kanariansaarille suuntautuvassa tiettyjen kalastustuotteiden tuonnissa sovellettavien unionin autonomisten tariffikiintiöiden avaamisesta ja hallinnoinnista vuosina 2014-2020 /* COM/2013/0552 final - 2013/0266 (CNS) */





PERUSTELUT EHDOTUKSEN TAUSTA Ehdotuksen perustelut ja tavoitteet Heinäkuun 8 päivänä 2008 annetussa neuvoston asetuksessa (EY) N:o 645/2008 säädetään tiettyjen kalastustuotteiden Kanariansaarille suuntautuvassa tuonnissa sovellettavien yhteisön autonomisten tariffikiintiöiden avaamisesta ja hallinnoinnista. Espanjan kuningaskunnan hallitus on pyytänyt edellä mainitussa asetuksessa säädettyjen toimenpiteiden voimassaolon pidentämistä. Kanariansaarten poikkeuksellinen maantieteellinen sijainti alueen kulutustarpeiden kannalta olennaisten kalastustuotteiden hankintalähteisiin nähden johtaa kustannuksiin, jotka aiheuttavat vakavia rasitteita tälle alalle. Tällaisen luonnonhaitan aiheuttamat kielteiset vaikutukset voidaan korjata suspendoimalla väliaikaisesti tullit, jotka kannetaan tuotaessa kyseisiä tuotteita kolmansista maista. Ehdotetun tuontitullien alennuksen ja muiden syrjäisempien alueiden erityistoimenpiteiden yhteisvaikutuksen ansiosta Kanariansaaret voivat ratkaista rakenteelliset vaikeutensa. Yleinen tausta Kanariansaaret ovat yksi Euroopan unionin syrjäisimmistä alueista, joita varten voidaan Euroopan unionin toiminnasta tehdyn sopimuksen 349 artiklan nojalla säätää erityistoimenpiteitä niiden taloudellisten haittojen ratkaisemiseksi, joista kyseiset alueet kärsivät maantieteellisen sijaintinsa vuoksi. Euroopan unioni on vuodesta 1991 alkaen suspendoinut osittain tai kokonaan tiettyjen kalastustuotteiden Kanariansaarille suuntautuvassa tuonnissa kannettavat yhteisen tullitariffin tullit. Kanariansaarille suuntautuvassa kalastustuotteiden tuonnissa kannettavat tullit on jo suspendoitu seuraavilla asetuksilla: a) neuvoston asetus (ETY) N:o 1911/91, annettu 26 päivänä kesäkuuta 1991, yhteisön lainsäädännön soveltamisesta Kanariansaariin; b) Council Regulation (EEC) No 3621/92 of 14 December 1992 temporarily suspending the autonomous Common Customs Tariff duties on imports of certain fishery products into the Canary Islands; c) neuvoston asetus (EY) N:o 704/2002, annettu 25 päivänä maaliskuuta 2002, eräiden teollisuustuotteiden Kanariansaarille tuonnissa sovellettavien yhteisen tullitariffin autonomisten tullien tilapäisestä suspendoinnista sekä eräiden kalastustuotteiden Kanariansaarille tuonnissa sovellettavien yhteisön autonomisten tariffikiintiöiden avaamisesta ja hallinnoinnista; d) neuvoston asetus (EY) N:o 645/2008, annettu 8 päivänä heinäkuuta 2008, eräiden kalastustuotteiden Kanariansaarille tuonnissa sovellettavien yhteisön autonomisten tariffikiintiöiden avaamisesta ja hallinnoinnista. Voimassa olevat säännökset autonomisista tullinalennuksista Eräiden kalastustuotteiden Kanariansaarille tuonnissa sovellettavien yhteisön autonomisten tariffikiintiöiden avaamisesta ja hallinnoinnista 8 päivänä heinäkuuta 2008 annetun neuvoston asetuksen (EY) N:o voimassaolo päättyy 31. joulukuuta 2013. Kanariansaarille suuntautuvassa tiettyjen teollisuustuotteiden tuonnissa sovelletaan samanlaisia tullinalennuksia (suspensioita). Ne pantiin täytäntöön yhteisen tullitariffin autonomisten tullien tilapäisestä suspendoimisesta eräiden teollisuustuotteiden tuonnissa Kanariansaarille 19 päivänä joulukuuta 2011 annetulla neuvoston asetuksella (EU) N:o 1386/2011. Unionin syrjäisimpien alueiden hyväksi toteutettavista maatalousalan erityistoimenpiteistä ja neuvoston asetuksen (EY) N:o 247/2006 kumoamisesta 13 päivänä maaliskuuta 2013 annetussa Euroopan parlamentin ja neuvoston asetuksessa (EU) N:o 228/2013 (ns. POSEI-asetus) säädetään erityisestä hankintajärjestelyistä, joilla pyritään lievittämään ihmisravinnoksi, jalostukseen tai maatalouden tuotantopanoksina käytettävien välttämättömien tuotteiden hankintojen lisäkustannuksia. Näihin hankintajärjestelyihin kuuluu, että kolmansista maista voidaan tuoda tiettyjä maataloustuotteitta tullitta. Tätä asetusta sovelletaan kaikkiin Euroopan unionin toiminnasta tehdyn sopimuksen 349 artiklassa mainittuihin alueisiin, kuten Kanariansaariin. Johdonmukaisuus suhteessa unionin muuhun politiikkaan ja muihin tavoitteisiin Ehdotettujen tullittomien tariffikiintiöiden on Kanariansaarten kalastusteollisuudelle myönnettävän tuen osalta katsottava täydentävän muita toimenpiteitä, erityisesti syrjäisimpien alueiden tiettyjen kalastustuotteiden kaupan pitämisessä aiheutuvien lisäkustannusten korvausjärjestelmää (21 päivänä toukokuuta 2007 annettu neuvoston asetus (EY) N:o 791/2007). Tämä ehdotus on myös unionin politiikkojen ja erityisesti yhteisen kalastuspolitiikan mukainen. Kuulemiset ja vaikutusten arviointi Intressitahojen kuuleminen Neuvoston asetuksen (EY) N:o 645/2008 2 artiklassa säädetään, että Espanjan viranomaisten on toimitettava komissiolle kaksi täytäntöönpanokertomusta (toukokuussa 2010 ja toukokuussa 2012) ja edellytetään komissiota arvioimaan toimenpiteiden vaikutusta näiden kertomusten vastaanottamisen jälkeen. Espanjan viranomaiset ovat täyttäneet edellä mainitun velvoitteen, sillä ne toimittivat ensimmäisen kertomuksen heinäkuussa 2010 ja toisen kertomuksen kesäkuussa 2012. Komissio pyysi lisätietoja tutkiakseen toimenpiteiden vaikutuksia asetuksen mukaisesti. Espanjan viranomaiset toimittivat pyydetyt tiedot, joiden avulla komissio pystyi saattamaan toimenpiteiden tutkimuksen päätökseen. Asiantuntijatiedon käyttö Arvioinnissa käytettiin myös neuvoston asetuksella (EY) N:o 791/2007 käyttöön otetun korvausjärjestelmän arviointikertomusta[1]. Arviointikertomuksesta saadaan Kanariansaaria koskevia relevantteja tietoja aloilla, jotka ovat merkittäviä tutkittaessa tariffikiintiöiden vaikutuksia (esim. väestö, kalastusalan rakenne, tuotanto sekä kalojen tuotanto, jalostus ja markkinointi). Kertomuksessa käsiteltiin myös mahdollista vuorovaikutusta kalastustuotteiden tariffikiintiöiden ja neuvoston asetuksen (EY) N:o 791/2007 nojalla Kanariansaariin sovellettavan korvausjärjestelmän välillä. Arvioinnissa käytettiin myös POSEI-ohjelmista ja pienempiin Egeanmeren saariin sovellettavista erityistoimenpiteistä vuonna 2009 tehtyä arviointikertomusta[2]. Sen lisäksi, että kertomuksessa annetaan tietoja Kanariansaarten taloudesta, siinä analysoidaan vuorovaikutusta tiettyjen maataloustuotteiden tullitonta tuontia koskevien toimenpiteiden ja paikalliselle maataloudelle myönnettävää EU:n rahoitustukea koskevien toimenpiteiden välillä. Vaikutusten arviointi Toimenpiteiden erittäin rajallisen soveltamisalan vuoksi ja siitä syystä, että ehdotus koskee jo aiemmin sovellettujen toimenpiteiden jatkamista, vaikutusten arvioinnista ei saataisi mitään lisäarvoa. Espanjan viranomaisten kertomuksia tutkittaessa saatiin tarvittava perusta komission ehdotuksen valmistelulle. Ehdotuksen oikeudellinen sisältö Ehdotetun toimen lyhyt kuvaus Voimassa olevien tariffikiintiöiden voimassaoloa jatketaan seitsemällä vuodella vuodesta 2014 vuoteen 2020. Seitsemän vuoden määräaika on linjassa muiden Kanariansaarta koskevien unionin toimien kanssa ja erityisesti Euroopan meri- ja kalastusrahastoa koskevassa ehdotuksessa[3] esitettyjen toimien kanssa. Oikeusperusta Euroopan unionin toiminnasta tehdyn sopimuksen 349 artikla. Toissijaisuusperiaate Ehdotus kuuluu unionin yksinomaiseen toimivaltaan. Sen vuoksi toissijaisuusperiaatetta ei sovelleta. Suhteellisuusperiaate Ehdotus on suhteellisuusperiaatteen mukainen seuraavista syistä: Ehdotetut tariffikiintiöt tyydyttäisivät Kanariansaarten kotimarkkinoiden tarpeet ja varmistaisivat samalla, että alennetuin tullein tapahtuva tuonti unioniin pysyy ennustettavana ja helposti tunnistettavana. Tullisuspensiota sovelletaan ainoastaan rajoitettuun määrään tiettyjä kalastustuotteita ja rajoitetun ajan. Toimenpiteiden vaikutukset ovat myös sidottuja, koska tuotteet on tarkoitettu ainoastaan Kanariansaarten markkinoille. Sekä jäsenvaltioiden kansallisten ja alueellisten viranomaisten että komission yksiköiden hallinnollinen rasitus pidetään mahdollisimman pienenä erityisesti toimenpiteiden täytäntöönpanosta annettavien kertomusten suhteen. Sääntelytavan valinta Ehdotettu sääntelytapa: Asetus Perussopimuksen nojalla tällaisia toimenpiteitä ei voida toteuttaa muulla tavalla. TALOUSARVIOVAIKUTUKSET Ehdotuksella on vaikutuksia unionin talousarvioon, koska tullisuspensiot aiheuttavat tulonmenetyksiä unionin omiin varoihin. LISÄTIEDOT Ehdotus sisältää uudelleentarkastelulausekkeen. Ehdotus sisältää raukeamislausekkeen. 2013/0266 (CNS) Ehdotus NEUVOSTON ASETUS Kanariansaarille suuntautuvassa tiettyjen kalastustuotteiden tuonnissa sovellettavien unionin autonomisten tariffikiintiöiden avaamisesta ja hallinnoinnista vuosina 2014-2020 EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 349 artiklan, ottaa huomioon Euroopan komission ehdotuksen, sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, ottaa huomioon Euroopan parlamentin lausunnon[4], ottaa huomioon Euroopan talous- ja sosiaalikomitean lausunnon[5], ottaa huomioon alueiden komitean lausunnon[6], noudattaa erityistä lainsäätämisjärjestystä, sekä katsoo seuraavaa: (1) Kanariansaarten poikkeuksellinen maantieteellinen sijainti tiettyjen alueen kulutustarpeiden kannalta olennaisten kalastustuotteiden hankintalähteisiin nähden aiheuttaa tälle alalle lisäkustannuksia. Tätä perustamissopimuksen 349 artiklan 2 kohdassa tunnustettua syrjäisestä sijainnista, saaristoluonteesta ja syrjäisimpien alueiden asemasta johtuvaa luonnonhaittaa voidaan korjata muun muassa suspendoimalla väliaikaisesti kyseisten kolmansista maista tuotavien tuotteiden tullit asianmukaisessa suuruisissa unionin autonomisissa tariffikiintiöissä. (2) Neuvoston asetuksessa (EY) N:o 645/2008[7] säädetään tiettyjen kalastustuotteiden Kanariansaarille suuntautuvassa tuonnissa sovellettavien yhteisön autonomisten tariffikiintiöiden avaamisesta ja hallinnoinnista 1 päivän tammikuuta 2007 ja 31 päivän joulukuuta 2013 välisenä aikana. (3) Espanja pyysi perussopimuksen 349 artiklan mukaisesti syyskuussa 2012, että tiettyjen kalastustuotteiden Kanariansaarille suuntautuvassa tuonnissa sovellettavien unionin tariffikiintiöiden voimassaoloa pidennettäisiin. (4) Espanjan viranomaiset toimittivat heinäkuussa 2010 ja kesäkuussa 2012 raportit asetuksen (EY) N:o 645/2008 3 artiklassa tarkoitettujen toimenpiteiden toteuttamisesta. Komissio tutki toimenpiteiden vaikutusta edellä mainittujen raporttien perusteella. (5) Espanjan viranomaisten toimittamissa raporteissa oli tietoja tariffikiintiöiden käyttöasteesta vuosina 2007–2011. Tiedoista ilmeni, että keskimäärin edellä mainittuna aikana tariffikiintiö, jonka järjestysnumero on 09.2997, käytettiin lähes kokonaan ja että tariffikiintiötä, jonka järjestysnumero on 09.2651, ei käytetty kokonaan. (6) Koska se, että tariffikiintiö, jonka järjestysnumero on 09.2997, käytettiin lähes kokonaan ja se, että tariffikiintiötä, jonka järjestysnumero on 09.2651, ei käytetty kokonaan, voi johtua väliaikaisista ja ulkosyntyisistä tekijöistä, on aiheellista vahvistaa kiintiöiden määrä samalle tasolle. (7) Tariffikiintiöön, jonka järjestysnumero on 09.2651, kuuluvien tuotteiden vähäinen käyttö saattaa johtua siihen kuuluvien tuotteiden paikallisen kysynnän jyrkästä laskusta, joka puolestaan johtuu rahoitus- ja talouskriisin aiheuttamasta vaikeasta taloudellisesta tilanteesta Kanariansaarilla. (8) Neuvoston asetuksella (EY) N:o 645/2008 avattujen tariffikiintiöiden kaltaiset tiettyjen kalastustuotteiden tariffikiintiöt ovat perusteltuja, koska ne kattaisivat Kanariansaarten kotimarkkinoiden tarpeet ja varmistaisivat, että unioniin alennetuin tullein suuntautuvat tuontivirrat ovat ennustettavissa ja selvästi tunnistettavissa. (9) Jotta taloudellisille toimijoille annettaisiin pitkän aikavälin näkymät toimintansa saattamiseksi saarten taloudellista ja sosiaalista ympäristöä tasapainottavalle tasolle, on aiheellista pidentää uudestaan asetuksen (EY) N:o 645/2008 liitteessä olevien tiettyjen tuotteiden autonomista tariffikiintiötä, jossa kannetaan yhteisön tullitariffin tulleja. (10) Sisämarkkinoiden yhtenäisyyden ja johdonmukaisuuden heikentämisen välttämiseksi olisi toteutettava toimenpiteitä, joilla varmistetaan, että kalastustuotteet, joille suspensio myönnetään, on tarkoitettu yksinomaan Kanariansaarten kotimarkkinoille. (11) Olisi toteutettava toimenpiteitä sen varmistamiseksi, että komissio saa säännöllisesti tiedot kyseessä olevan tuonnin määrästä, jotta se voi tarvittaessa toteuttaa toimia mahdollisen keinottelun ja kaupan vääristymisen estämiseksi. (12) Jotta voitaisiin varmistaa tämän asetuksen yhdenmukaiset täytäntöönpanoedellytykset, komissiolle olisi siirrettävä täytäntöönpanovalta peruuttaa suspensio väliaikaisesti siinä tapauksessa, että kauppa on vääristynyt. Tätä valtaa olisi käytettävä yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 182/2011[8] mukaisesti. (13) Annettavilla säännöksillä olisi varmistettava asetuksessa (EY) N:o 645/2008 säädettyjen toimenpiteiden jatkuvuus, ON HYVÄKSYNYT TÄMÄN ASETUKSEN: 1 artikla 1. Liitteessä lueteltujen kalastustuotteiden Kanariansaarille suuntautuvassa tuonnissa sovellettavat yhteisen tullitariffin tullit suspendoidaan liitteessä ilmoitetun määrän osalta kokonaan 1 päivän tammikuuta 2014 ja 31 päivän joulukuuta 2020 välisenä aikana. 2. Edellä 1 kohdassa tarkoitettu suspensio myönnetään yksinomaan Kanariansaarten kotimarkkinoille tarkoitetuille tuotteille. Sitä sovelletaan ainoastaan kalastustuotteisiin, jotka puretaan laivasta tai ilma-aluksesta ennen kuin vapaaseen liikkeeseen luovutusta koskeva tulli-ilmoitus annetaan Kanariansaarten tulliviranomaisille. 2 artikla Edellä 1 artiklassa tarkoitettuja tariffikiintiöitä hallinnoidaan tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93[9] 308 a, 308 b ja 308 c artiklan mukaisesti. 3 artikla Komissio tutkii 1 artiklassa säädettyjen toimenpiteiden vaikutusta 30 päivään kesäkuuta 2019 mennessä, ja tekee päätelmiensä perusteella mahdolliset asiaankuuluvat ehdotukset vuoden 2020 jälkeiseksi ajaksi. 4 artikla 1. Jos komissiolla on syytä epäillä, että tässä asetuksessa säädetyt suspensiot ovat johtaneet jonkin tuotteen kaupan vääristymiseen, se voi hyväksyä täytäntöönpanosäädöksiä, joilla peruutetaan suspensiot väliaikaisesti enintään 12 kuukaudeksi. Nämä täytäntöönpanosäädökset hyväksytään 5 artiklan 2 kohdassa tarkoitettua tarkastelumenettelyä noudattaen. Tuotteiden, joiden suspensio on väliaikaisesti peruttu, tuontitullien kantaminen varmistetaan vakuudella, jonka antamisen on oltava edellytyksenä asianomaisten tuotteiden luovuttamiselle vapaaseen liikkeeseen Kanariansaarten autonomisella alueella. 2. Neuvoston olisi 1 kohdassa tarkoitetun 12 kuukauden aikana annettava komission ehdotuksesta ja Euroopan parlamenttia kuultuaan lopullinen päätös siitä, jatketaanko suspensiota vai perutaanko se. Jos suspensio peruutetaan, vakuuksilla varmistetut tullit on kannettava lopullisesti. 3. Jollei lopullista päätöstä ole 2 kohdan mukaisesti annettu 12 kuukauden kuluessa, vakuutena olevat määrät on vapautettava. 5 artikla 1. Komissiota avustaa asetuksen (ETY) N:o 2913/92[10] 247 a artiklan 1 kohdalla perustettu tullikoodeksikomitea. Kyseinen komitea on asetuksessa (EU) N:o 182/2011 tarkoitettu komitea. 2. Kun tähän kohtaan viitataan, sovelletaan asetuksen (EU) N:o 182/2011 5 artiklaa. 6 artikla Komissio ja jäsenvaltioiden tulliviranomaiset tekevät tiivistä yhteistyötä varmistaakseen tämän asetuksen moitteettoman hallinnoinnin ja soveltamisen valvonnan. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 2014 31 päivään joulukuuta 2020. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE Järjestysnumero || CN-koodi || Tavaran kuvaus || Kiintiön määrä (tonnia) || Kiintiötulli (%) 09.2997 || 0303 || Jäädytetty kala, ei kuitenkaan kalafileet eikä muu nimikkeen 0304 kalanliha || 15 000 || 0 0304 || Kalafileet ja muu kalanliha (myös murskeena tai jauhettuna), tuoreet, jäähdytetyt tai jäädytetyt 09.2651 || 0306 || Äyriäiset, kuorineen tai ilman kuorta, elävät, tuoreet, jäähdytetyt, jäädytetyt, kuivatut, suolatut tai suolavedessä; savustetut äyriäiset, kuorineen tai ilman kuorta, myös ennen savustamista tai sen aikana kuumakäsitellyt; äyriäiset kuorineen, höyryssä tai vedessä keitetyt, myös jäähdytetyt, jäädytetyt, kuivatut, suolatut tai suolavedessä; ihmisravinnoksi soveltuvat äyriäisistä valmistetut jauhot, jauheet ja pelletit || 15 000 || 0 0307 || Nilviäiset, kuorineen tai ilman kuorta, elävät, tuoreet, jäähdytetyt, jäädytetyt, kuivatut, suolatut tai suolavedessä; savustetut nilviäiset, kuorineen tai ilman kuorta, myös ennen savustamista tai sen aikana kuumakäsitellyt; ihmisravinnoksi soveltuvat nilviäisistä valmistetut jauhot, jauheet ja pelletit 0308 || Vedessä elävät selkärangattomat (muut kuin äyriäiset ja nilviäiset), elävät, tuoreet, jäähdytetyt, jäädytetyt, kuivatut, suolatut tai suolavedessä; savustetut vedessä elävät selkärangattomat (muut kuin äyriäiset ja nilviäiset), myös ennen savustamista tai sen aikana kuumakäsitellyt; ihmisravinnoksi soveltuvat vedessä elävistä selkärangattomista (muista kuin äyriäisistä ja nilviäisistä) valmistetut jauhot, jauheet ja pelletit YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS 1. EHDOTUKSEN NIMI Ehdotus neuvoston asetukseksi Kanariansaarille suuntautuvassa tiettyjen kalastustuotteiden tuonnissa sovellettavien unionin autonomisten tariffikiintiöiden avaamisesta ja hallinnoinnista. 2. BUDJETTIKOHDAT Luku ja momentti: 12 luvun 120 momentti Vuodeksi 2013 budjetoitu määrä: 18 631 800 000 euroa 3. RAHOITUSVAIKUTUKSET ¨ Ehdotuksella ei ole rahoitusvaikutuksia X Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: (milj. euroa yhden desimaalin tarkkuudella) || || Budjettikohta || Tulot || jakso, joka alkaa pp/kk/vvvv || [Vuodet 2014–2020] 120 momentti || Vaikutukset omiin varoihin || 1.1.2014– 31.12.2020 || -9,1/vuosi 4. PETOSTENTORJUNTA Tariffikiintiöiden hallinnointia koskevissa säännöksissä säädetään tarvittavista toimenpiteistä petosten ja säännönvastaisuuksien ehkäisemiseksi (yhteisön tullikoodeksissa ja sen soveltamissäännöksissä säädettyjen tarkastusten soveltaminen). 5. MUUT HUOMAUTUKSET Toimenpiteen arvioidut kustannukset Toimenpiteen kokonaiskustannusten laskutapa Viimeisimpien täydellisten tilastojen (vuodelta 2012) perusteella tästä asetuksesta johtuvat vuotuiset tulonmenetykset voidaan arvioida 12,1 miljoonaksi euroksi (ks. jäljempänä oleva taulukko). Mainittu määrä on yleisesti ottaen laskettu suosituimmuustullien (MFN) perusteella ja osoittaa enimmäismäärää, koska unioni kantaa alhaisempia tulleja useista maista tulevassa tuonnissa. Sen vuoksi tulojen tosiasiallinen menetys voi olla vähäisempi, koska suosituimmuustulleja ei sovelleta jatkuvasti. Järjestys-numero || Kiintiön suuruus (tonnia) || Arvioitu hinta (€/tonni) || MFN-tulli (%) || Kiintiö-tulli (%) || Vuosittain kantamatta jäävät tullit (€) 09.2997 || 15 000 t || 3 076 || 11 (keskimääräinen tulli) || 0 || 5 076 052 09.2651 || 15 000 t || 4 547 || 10.3 (keskimääräinen tulli) || 0 || 7 025 452 Yhteensä || || || || || 12 101 503 Arvio tulojen kokonaismenetyksestä verrattuna tilanteeseen, jossa tariffikiintiöitä ei ole: 12 101 503 euroa. Perinteisiin omiin varoihin kohdistuva tulonmenetys on katettava bruttokansantuloon (BKTL) perustuvilla jäsenvaltioiden maksuosuuksilla. [1] ”Evaluation des mesures prévues dans les régions ultrapériphériques sous le reg (ce) N° 791/2007- Rapport final" - Juillet 2012 – MARE contract MARE/2010/11”, jota ei ole vielä julkaistu. [2] ”Evaluation des mesures mises en oeuvre en faveur des régions ultrapériphériques (POSEI) et des petites îles de la mer Egée dans le cadre de la politique agricole commune" Contrat N°30-CE – 0233430/0094”. Kertomus on saatavilla osoitteessa http://ec.europa.eu/agriculture/eval/reports/posei/index_fr.htm [3] Ehdotus Euroopan parlamentin ja neuvoston asetukseksi Euroopan meri- ja kalatalousrahastosta [neuvoston asetuksen (EY) N:o 1198/2006 ja neuvoston asetuksen (EY) N:o 861/2006 sekä yhdennetystä meripolitiikasta annetun neuvoston asetuksen N:o XXX/2011 kumoamisesta], COM(2011) 804 lopullinen, 2.12.2011. [4] EUVL C […], […], s. […]. [5] EUVL C […], […], s. […]. [6] EUVL C […], […], s. […]. [7] EUVL L 180, 9.7.2008, s. 1. [8] EUVL L 55, 28.2.2011, s. 13. [9] EYVL L 253, 11.10.1993, s. 1. [10] EYVL L 302, 19.10.1992, s. 1.